EkBass/fiwiki-20250220-pages-articles huggingface dataset:
Jaakkolanjärvi (Parkano)

Jaakkolanjärvi eli entinen Saaresjärvi on Pirkanmaalla Parkanossa Jaakkolankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Jaakkolanjärvi on osa Sammatinjoen valuma-aluetta. == Maantietoa == Järven pituus on 950 metriä, leveys 450 metriä ja sen pinta-ala on 9,6 hehtaaria. Se sijaitsee Jaakkolankylän peltoaukean keskellä ja se on Sammatinjoen läpivirtausjärvi. Siihen laskee muutama metsäoja ja pelto-ojia. Järvi on kutistunut aiemmasta niin kapeaksi, että siihen on muodostunut useita järvialtaita. Suurin altaista on pohjoisessa sijaitseva Jaakkolanjärvi, jossa on 400 metriä pitkä joen suuntainen allas ja siitä länteen aukeava halkaisijaltaan 300 metriä pyöreä lahti. Etelässä järviallas kapenee ja salmen jälkeen aukeaa 300 metriä pitkä Saaresjärvi. Viimeinen allas on kapean salmen takana oleva Haavistonlampi, joka on 200 metriä pitkä. Läpivirtauksen rannat ovat ruohottuneita ja soistuneita, mutta Haavistonlammessa ja pyöreässä lahdessa on avovettä runsaasti jäljellä. On mahdollista, että Haavistonlampi on aina ollut erillenen lampi. Joki jatkaa Haavistonlammen jälkeen mutkittelevana, mutta metsästysmajan eteläpuolella oleva seuraava lampi on kuivatettu avosuoksi. Seuraava uomassa sijaitseva vesistö on Marjolampi. Rantaviivan pituus on 3,4 kilometriä. Järven ympäristössä sijaitsee yli kymmenen maatilaa, mutta vapaa- ajan asuntoja on ranennettu rantaan vain viisi. Järvelle pääsee kääntymällä etelään Parkanosta Kuruun kulkevalta seututieltä 332 Holmanmäen tiehaaran kohdalta. == Historiaa == Järveä on myös kutsuttu ”Saaresjärveksi”. Näin se oli merkitty 1800-luvun Parkanon pitäjänkarttaan. Kartasta näkyy myös järven alkuperäinen muoto, kun jokea ei ollut vielä perattu niin voimakkaasti kuin se on nykyään. Kartassa Haavistonlampi ja Mosa on jätetty värittämättä sinisellä. Metsästysseuran Koppelokorven Erä ry metsästysmaja sijaitsee Haavistonlammen luusuan eteläpuolella. == Lähteet == Luokka:Sammatinjoen valuma-alue Luokka:Parkanon järvet
Hannu Hyrske

Hannu Mikael Hyrske (s. 4. elokuuta 1949 Helsinki) on suomalainen Järvenpäässä asuva kuvataiteilija, valokuvaaja ja kuvittaja. ==Henkilöhistoria== Hyrske opiskeli Taideteollisen korkeakoulun graafisella osastolla 1970-1973 ja valokuvataiteen osastolla 1973-1976. Hän valmistui korkeakoulusta vuonna 1976. Hyrske on opettanut piirustusta, maalausta, grafiikkaa ja valokuvausta ja tehnyt useita opintomatkoja ulkomaille. ==Taiteellinen tuotanto== Hyrske on monipuolinen taiteilija, joka on pitänyt useita kotimaisia yksityis-, ryhmä- ja yhteisnäyttelyitä ja osallistunut kansainvälisiin näyttelyihin. Hänen töitään on esillä sekä koti- että ulkomaisissa kokoelmissa. Hyrske on kuvittanut seuraavat teokset: * Otuksia ja itikoita, Anto Leikola, 1981 * Merimies ja kissa, Tittamari Marttinen, 1981 * Kirjavan kissan satuja, Anna- Liisa Lehtonen, 1986 * Iso kirja elämästä, Kalevi Virtanen (toim.), 1989 * Enkeli ja poliisi, Tuula Korolainen, 1990 * Metsäpapukaija, Maria Vuorio, 1998 * Jauhoja ruukussa, Eija Liimatainen, 1999 * Olen nähnyt sellaisen, Maria Vuorio, 1999 * Tunneviestejä, Sakari Räsänen 1986 ==Palkinnot, apurahat ja tunnustukset== Hyrske on saanut muun muassa seuraavat palkinnot, apurahat ja tunnustukset: * Suomen kalligrafiayhdistys, kirjekuorikilpailu, 1. palkinto, 2011 * Taiteen keskustoimikunta, näyttökorvausapuraha, 2005 * Suomen Kulttuurirahasto, 3-vuotinen työskentelyapuraha, 2000-2003 * Vuoden kulttuurijärvenpääläinen, 2001 * Mini Print International de Cadaques, 1. palkinto, 1999 * Suomen Kulttuurirahasto, Uudenmaan rahasto, 1997 * Kamera- lehden valokuvauskilpailu 2. palkinto, 1978 * Nikon – Kansainvälinen valokuvauskilpailu 1. palkinto, 1975 ==Lähteet== Luokka: Suomalaiset kuvittajat Luokka: Suomalaiset taidemaalarit Luokka: Suomalaiset valokuvaajat Luokka: Suomalaiset taidegraafikot Luokka: Suomalaiset opettajat Luokka: Vuonna 1949 syntyneet Luokka: Elävät henkilöt
Korpilampi (Parkano, Holmanmäki)

Korpilampi on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Korpilampi on osa Sammatinjoen valuma-aluetta. == Maantietoa == Lammen pituus on 350 metriä, leveys 150 metriä ja sen pinta-ala on 2,9 hehtaaria. Se sijaitsee Poikkeusharjun ja Lehtijärven välisessä suo-maastossa. Vaikka lampi sijaitsee 800 metrin päässä Lehtijärvestä, kulkee sen laskuoja Korpiluoma pohjoiseen 1,4 kilometriä ennen kääntymistään itään. Oja laskee Ylisenlammen ja Marjolammen väliseen yhdysuomaan. Korpilampeen laskee vain yksi oja lännestä. Rantaviivan pituus on 850 metriä. Rannat ovat suota ja lampi onkin autio. Lammen läheisyyteen tulee metsäautotie, joka haarautuu yhdystieltä 13275 Ylisenlammen kohdalta. == Historiaa == Korpilammella on aina ollut luontainen laskuoja, joka on kulkenut silloin pääpiirteissään nykyistä reittiä. Metsä- ja suo-ojituksen aikakaudella ojaa on kuitenkin perattu koneellisesti kaivaen. Vanhassa 1800-luvun pitäjänkartassa oja näkyy selvästi. Se laskee kuitenkin pitkään lampeen, joka sijaitsi Ylisenlammen ja Marjolammen paikalla. Sammatinjoen perkaukset ovat laskeneet joen vedenpintaa alemmaksi ja lammesta on kuroutunut erilleen nykyiset kaksi lampea. Korpiluoma laskeekin lampien väliseen uomaan. == Lähteet == Luokka:Sammatinjoen valuma-alue Luokka:Parkanon järvet
Riikka Juvonen

Riikka Juvonen (s. 1955 Kangasala) on suomalainen Helsingissä asuva kuvataiteilija, graafikko, kuvittaja, kirjailija ja opettaja. == Henkilöhistoria == Juvonen kävi Taideteollisen ammattikoulun ja opiskeli sitten Taideteollisessa korkeakoulussa Prahassa, samoin kuin Suomen Taideteollisen korkeakoulun iltalinjalla 1972–1975. Hän on asunut useita vuosia Kyproksella ja Israelissa. == Taiteellinen tuotanto == Juvonen on sekä julkaissut omia teoksia lapsille ja aikuisille että kuvittanut yli viisikymmentä teosta, kuten Juice Leskisen Räkä ja Roiskis -kirjat Räkä ja Roiskis (1992), Räkä ja Roiskis Suuvedellä (1995) ja Räkä ja Roiskis naisissa (1997). * Pronssimitali Leipzigin kansainvälisessä kirjanäyttelyssä, 1985 * Suomalainen kuvakirja -palkinto, 1986, 1990 ja 1996 * Kirkkotaiteen Engel- palkinto, 1999 == Lähteet == Luokka: Suomalaiset kuvittajat Luokka: Suomalaiset kirjailijat Luokka: Suomalaiset lasten- ja nuortenkirjailijat Luokka: Suomalaiset opettajat Luokka: Vuonna 1955 syntyneet Luokka: Elävät henkilöt
The Man and the Journey

The Man and the Journey Tour oli Pink Floydin kiertue. == Kiertuepäivät == Päivä Kaupunki Maa Tapahtumapaikka Eurooppa 27\. maaliskuussa 1969 Chesterfield Englanti St James's Hall (ensimmäinen live esitys "The Man and The Journey") 14\. huhtikuussa 1969 Lontoo Royal Festival Hall 19\. huhtikuussa 1969 Stuttgart Länsi-Saksa SDR TV Villaberg TV Studios 23\. huhtikuussa 1969 Hampuri NDR Funkhaus 26\. huhtikuussa 1969 Bromley Englanti Bromley Technical College 27\. huhtikuussa 1969 Birmingham Mothers 2\. toukokuussa 1969 Manchester Manchester College of Commerce 3\. toukokuussa 1969 Lontoo Queen Mary of University of London 9\. toukokuussa 1969 Southampton University of Southampton Students' Union 10\. toukokuussa 1969 Nottingham Notts Country F.C. 12\. toukokuussa 1969 Lontoo BBC Radio 1 Top Gear 15\. toukokuussa 1969 Coventry Locarno Ballroom 16\. toukokuussa 1969 Leeds Town Hall 24\. toukokuussa 1969 Sheffield City Oval Hall 25\. toukokuussa 1969 Lontoo Roundhouse 30\. toukokuussa 1969 Croydon Fairfield Halls 31\. toukokuussa 1969 Oxford Pembroke College 8\. kesäkuussa 1969 Cambridge Rex Ballroom 10\. kesäkuussa 1969 Belfast Pohjois-Irlanti Ulster Hall 13\. kesäkuussa 1969 Exeter Englanti University of Exeter 14\. kesäkuussa 1969 Bristol Colston Hall 15\. kesäkuussa 1969 Portsmouth Guildhall 16\. kesäkuussa 1969 Brighton Brighton Dome 20\. kesäkuussa 1969 Birmingham Town Hall 21\. kesäkuussa 1969 Liverpool Royal Philharmonic 22\. kesäkuussa 1969 Manchester Free Trade Hall 24\. kesäkuussa 1969 Oxford The Queen’s College 26\. kesäkuussa 1969 Lontoo Royal Albert Hall 28\. kesäkuussa 1969 Weston- super-Mare Winter Gardens Pavilion 9\. elokuussa 1969 Amsterdam Hollanti Paradiso 17\. syyskuussa 1969 Concertgebouw 24\. syyskuussa 1969 Maastricht Staargebouw == Muusikot == *David Gilmour – laulu, kitara, akustinenkitara, lyömäsoittimet *Roger Waters – basso, laulu, akustinenkitara, lyömäsoittimet *Richard Wright – urut, piano, mellotron, vibrafoni, laulu *Nick Mason – rummut, lyömäsoittimet == Kappalelista == tyypillinen "The Man and the Journey tour" setti. ;Ensimmäinen setti: # "Daybreak, Pt. I" # "Work" # "Teatime" # "Afternoon" # "Doing It!" # "Sleep" # "Nightmare" # "Daybreak Pt. II" ;Toinen setti: # "The Beginning" # "Beset By Creatures of the Deep" # "The Narrow Way" # "The Pink Jungle" # "The Labyrinths of Auximines" # "Behold the Temple of Light" # "The End of the Beginning" ;Encores (silloin kun soittettiin): # "Interstellar Overdrive" (24 toukokuuta Sheffield) # "Set the Controls for the Heart of the Sun" (22 ja 26 kesäkuuta) Luokka:Vuoden 1969 konserttikiertueet Luokka:Pink Floydin konserttikiertueet
Kanadan rajalla

Kanadan rajalla (Border Security: Canada’s Front Line) on dokumentaarinen televisiosarja, jossa seurataan Kanadan rajaviranomaisten työtä. Joka päivä yli 20 000 ihmistä pyrkii maahan, ja Kanadan rajavartiolaitoksen (CBSA) toimenkuvaan kuuluu muun muassa rajanylittäjien tarkastukset sekä huumeiden ja muiden laittomien aineiden salakuljetuksen ja maahantuonnin ehkäiseminen. Suuri osa jaksoista on kuvattu Vancouverin lentokentällä. == Jaksot == Tuotantokausi Jaksot Ensiesitys Ensiesitys Suomessa Ensimmäinen kausi 13 2012 2015 Toinen kausi 26 2013 2015 Kolmas kausi 26 2014 == Aiheesta muualla == * * Sarjan viralliset kotisivut Luokka:2010-luvun tositelevisiosarjat Luokka:Kanadalaiset televisiosarjat Luokka:National Geographicin televisio- ohjelmat
Meddle Tour

Meddle Tour oli Pink Floydin Pohjois-Amerikan kiertue, jolla yhtye promotoi Meddle albumia. == Kiertuepäivät== Päivä Kaupunki Maa Tapahtumapaikka North America 15\. lokakuuta 1971 San Francisco Yhdysvallat Winterland Ballroom 16\. lokakuuta 1971 Santa Monica Santa Monica Civic Center 17\. lokakuuta 1971 San Diego Golden Hall 19\. lokakuuta 1971 Eugene National Guard Armory 21\. lokakuuta 1971 Salem Willamette University 22\. October 1971 Seattle Paramount Theatre 23\. lokakuuta 1971 Vancouver Canada Vancouver Gardens 26\. lokakuuta 1971 Detroit United States Ford Auditorium 27\. October 1971 Chicago Auditorium Theater 28\. lokakuuta 1971 Ann Arbor Hill Auditorium 31\. lokakuuta 1971 Toledo Field House 2\. marraskuuta 1971 Princeton McCarter Theatre 3\. marraskuuta 1971 Passaic Central Theater 4\. marraskuuta 1971 Providence Lowes Theater 5\. marraskuuta 1971 New York City Assembly Hall 6\. marraskuuta 1971 Cleveland Emerson Gymnasium 8\. marraskuuta 1971 Buffalo Peace Bridge Center 9\. marraskuuta 1971 Montreal Kanada Centre Sportif 10\. marraskuuta 1971 Quebec City Pavillon de la Jeunesse 11\. marraskuuta 1971 Boston Yhdysvallat Orpheum Theatre 12\. marraskuuta 1971 Philadelphia Irvine Auditorium 13\. marraskuuta 1971 Asbury Park Asbury Park Convention Hall 14\. marraskuuta 1971 Stony Brook Gymnasium 15\. marraskuuta 1971 New York City Carnegie Hall 16\. marraskuuta 1971 Washington, D.C. Lisner Auditorium 19\. marraskuuta 1971 Pittsburgh Syria Mosque 20\. marraskuuta 1971 Cincinnati Taft Theatre == Muusikot == *David Gilmour – laulu, kitara *Roger Waters – basso, lyömäsoittimet, laulu *Richard Wright – piano, kosketinsoittimet, laulu *Nick Mason – rummut, lyömäsoittimet == Kappalelista == tyypillinen vuoden 1971 kappalelista *"Embryo" *"Fat Old Sun" *"Set the Controls for the Heart of the Sun" *"Atom Heart Mother" *"One of These Days" *"Careful with That Axe, Eugene" *"Cymbaline" *"Echoes" *"A Saucerful of Secrets" (satunnainen ) *"Blues" (satunnainen) ==Lähteet== *Brain Damage.co.uk *Pink Floyd Archives *KPPC-FM INTERVIEW of NICK MASON and RICK WRIGHT on October 16, 1971 Luokka:Vuoden 1971 konserttikiertueet Luokka:Pink Floydin konserttikiertueet
1974 French Summer Tour

1974 French Summer Tour oli Pink Floydin lyhyt konserttikiertue kesällä 1974 Ranskassa. Kiertue alkoi 18. kesäkuuta 1974 ja päätyi 26. kesäkuuta 1974. == Kiertuepäivät== Päivä Kaupunki Maa Tapahtumapaikka Eurooppa 18\. kesäkuuta 1974 Toulouse Ranska Palais des Exposition 19\. kesäkuuta 1974 Poitiers Arles Amphitheater 21\. kesäkuuta 1974 Dijon Palais des Expositions 22\. kesäkuuta 1974 Colmar Théâtre de Plein Air, Parc des Expositions 24\. kesäkuuta 1974 Pariisi Palais des Sports 25\. kesäkuuta 1974 26\. kesäkuuta 1974 == Muusikot == *David Gilmour – laulu, kitara *Roger Waters – basso, laulu *Richard Wright – kosketinsoittimet, laulu *Nick Mason – rummut ===Kiertuemuusikot=== *Dick Parry – saksofoni *The Blackberries (Venetta Fields & Carlena Williams) – taustalaulu == Kappalelista == ;Ensimmäinen setti: *"Shine On" (kappaletta työstettiin vielä) "Shine On You Crazy Diamond") *"Raving and Drooling" (varhainen versio kappaleesta "Sheep") ;Toinen setti: *"Speak to Me" *"Breathe" *"On the Run" *"Time" *"The Great Gig in the Sky" *"Money" *"Us and Them" *"Any Colour You Like" *"Brain Damage" *"Eclipse" ;Encore: *"Echoes" (18–22 kesäkuuta) *"One of These Days" (24–26 kesäkuuta) == Lähteet == *Brain Damage.co.uk Luokka:Vuoden 1974 konserttikiertueet Luokka:Pink Floydin konserttikiertueet
Mikael Saari

Mikael Saari (s. 1988 Hyvinkää) on suomalainen laulaja ja näyttelijä. Äänialaltaan Saari on tenori. Saari on osallistunut kahdesti Uuden Musiikin Kilpailuun. Vuonna 2013 hän sijoittui toiseksi kappaleellaan We Should Be Through ja vuonna 2016 kolmanneksi kappaleellaan On It Goes. Molemmilla kerroilla Saari saavutti kuitenkin Viisukuppilan fanipalkinnon. Lisäksi Mikael Saari on esittänyt joitakin suomenkielisiä kappaleita joista yhden hän teki 13-vuotiaana ja esitti Kanava-nimisen yhtyeen kanssa asuessaan vielä Hyvinkäällä. Mikael Saari työskentelee myös näyttelijänä ja hänet onkin nähty musikaaleissa. Hän on opiskellut musiikkiteatteria Lahden ammattikorkeakoulussa. Hänellä on päärooli Turun kaupunginteatterin Domino- teatterissa lokakuussa 2016 ensi-iltansa saavassa Rock of Ages -nimisessä 1980-luvun musiikkia sisältävässä musikaalissa. Mikael Saari julkaisi toukokuussa 2016 Luomusic-nimisen musiikkiyhtiön kautta debyyttialbumin The Grand Letdown. Albumi sisältää sekä yhden coverin että Saaren itsensä tekemiä kappaleita. Saari on tehnyt kappaleita myös muille artisteille. Vuonna 2017 Saari osallistui Tähdet, tähdet -ohjelman neljännelle tuotantokaudelle. Saari putosi kilpailusta kolmantena. == Diskografia == === Albumit === * The Grand Letdown (2016) === Singlet === * We Should Be Through (2013) * Hyvä lentosää (2015) * On It Goes (2016)https://www.discogs.com/artist/4005419-Mikael-Saari === Muut kappaleet === * Minja Koski & Mikael Saari: Canzone (2014) (levytettiin Minjan Myrskylinnut-levyllä) * Mikael Saari: Ylpeä laulajan arpa (Finaali) (2014) (levytettiin Katson elämäni puuta-kokoelmalevyllä) == Lähteet == Luokka:Suomalaiset laulajat Luokka:Suomalaiset lauluntekijät Luokka:Suomalaiset näyttelijät Luokka:Vuonna 1988 syntyneet Luokka:Elävät henkilöt
II (Atomirotan albumi)

II on Atomirotan toinen studioalbumi. Se julkaistiin 26. helmikuuta 2016 levymerkillä Monsp Records. Albumin julkaisujuhlia vietettiin Tavastialla 24. maaliskuuta 2016. Edeltävään albumiin verrattuna II sisältää enemmän laulamista ja vähemmän räppiä, sekä viitteitä jazzista ja hard rockista. Albumi debytoi Suomen virallisen listan sijalla 3. Se pysyi listalla yhteensä 14 viikkoa.Musiikkituottajat: Atomirotta == Vastaanotto == Helsingin Sanomat Rumba 3,9/10 Soundi Albumi sai vaihtelevan vastaanoton. Kappale ”Älä huoli tyttö” julkaistiin singlenä, ja se nousi YleX:n soittolistalle, ja albumi itsessään valittiin kanavan viikon albumiksi. Helsingin Sanomien Jarkko Jokelainen antoi albumille neljä tähteä viidestä, sanoen sen olevan edeltäjäänsä maltillisempi ja painopisteen olevan nyt kokeilujen sijaan itse kappaleissa. == Kappaleet == # # # # # # # # # # # == Kokoonpano == * Rotta – laulu, kosketinsoitin, lyömäsoittimet * Rane Raitsikka – kitara, bassokitara, lyömäsoittimet, laulu, kosketinsoitin * Jykä Pajulaakso – kosketinsoitin, lyömäsoittimet, musiikkiohjelmointi === Vierailevat muusikot === * Pave Maijanen – bassokitara * Sami Yaffa – bassokitara * Gene Trautmann – rummut * Janne Parviainen – rummut * Jokke Bachmann – rummut * Sipe Santapukki – rummut * Lauri Eloranta – piano, taustalaulu * DJ Polarsoul – skrätsit === Tuotanto === * Jussi Jaakonaho – äänittäjä, miksaaja (kappaleet 4, 6, 7 ja 11) * Jykä Pajulaakso – äänittäjä * Ray Hartman – äänittäjä (kappale 2) * Jyri Riikonen – miksaaja (kappaleet 1–3, 5 ja 8–10) * Svante Forsbäck – masteroija * Juuso Rikoslaki – kansikuva == Aiheesta muualla == * II discogs.com -sivustolla == Lähteet == Luokka:Atomirotan albumit Luokka:Vuoden 2016 albumit
Lyyli Hagan

Lyyli Ingrid Hagan (14. helmikuuta 1889 Kokkola – 7. lokakuuta 1980 Helsinki) oli sairaanhoitaja, joka teki pääasiallisen elämäntyönsä kouluhoitajattarena Helsingin kansakouluissa. Hän oli myös perustamassa ja ylläpitämässä sairaanhoitajakunnan käsittänyttä reserviläisrekisteriä, jonka Suomen Punainen Risti perusti sodan varalta. Hagan kirjoitti ylioppilaaksi Tampereen suomalaisesta yhteiskoulusta 1907 ja valmistui sairaanhoitajaksi Helsingissä 1911. Sairaanhoitajan uransa hän aloitti sairaala Mehiläisessä, ja vuonna 1924 hänestä tuli Helsingin kaupungin suomenkielisten kansakoulujen kouluhoitajatar. Samalta vuodelta peräisin olleen johtosäännön mukaan kouluhoitajattarien tuli toimia yhdyssiteenä koulun, kodin, koululääkärin ja eri huoltoelimien välillä. Heidän tuli myös perehtyä väestön elinoloihin ja luoda luottamukselliset suhteet koululaisten koteihin. Lisäksi piti jakaa terveystietoa siten, että eri-ikäiset lapset ottaisivat tiedon vastaan. Samoihin aikoihin hän oli myös yhteistyössä Arvo Ylpön kanssa tämän avustajana ja sihteerinä. Vuonna 1926 Suomen Punainen Risti asetti valiokunnan käsittelemään piirissään olevia sairaanhoitaja- ja sairaanhoitoasioita. Tarkoituksena oli saada aikaan sairaanhoitajien vapaaehtoinen sitoutuminen Punaisen Ristin reserviin ja reservin organisointi sodan varalta. SPR loi vapaaehtoistyönä järjestelmän koko maan sairaanhoitajakunnan käsittäneen reservin hallitsemiseksi. Toiminnan perustaksi kehitettiin rekisteri, jossa olivat rauhanajan tiedot reservin jäsenistä sekä merkinnät heidän sijoituksistaan puolustusvoimien lääkintäorganisaatioon sodan aikana. Rekisteriä päivitettiin säännöllisesti, joten sen avulla oli sodan syttyessä mahdollista lähettää jäsenet asemapaikoilleen ja huolehtia samalla siviiliväestön hoitamisesta. Lyyli Hagania kutsuttiin Talvi- ja Jatkosodan aikana ”sairaanhoitajien kenraaliksi”. Reservin jäsenet työskentelivät sodan aikana kenttä- ja sotasairaaloissa sekä sairaita ja haavoittuneita kuljettavissa junissa. Hagan teki useita opintomatkoja muihin pohjoismaihin, Belgiaan, Ranskaan, Englantiin, Yhdysvaltoihin ja Kanadaan. Näillä matkoillaan hän perehtyi erityisesti kouluhoidon järjestelmiin ja menetelmiin. Vuonna 1925 suomenkieliset sairaanhoitajat perustivat oman järjestön, Suomen sairaanhoitajatarliiton. Lyyli Hagan valittiin sen ensimmäiseksi puheenjohtajaksi, ja hän hoito tätä tehtävää kymmenen vuotta. Liitto teki 1926 sairaanhoitajien työoloja koskevan selvityksen ja kiinnitti myös huomiota sairaanhoitajaopiskelijoiden terveydenhuoltoon. Hagan oli myös Kokoomuksen edustajana Helsingin kaupunginvaltuustossa 1926–1933. ==Lähteet== * Kansallisbiografia/Hagan Lyyli Luokka:Suomalaiset sairaanhoitajat Luokka:Helsingin kaupunginvaltuutetut Luokka:Vuonna 1889 syntyneet Luokka:Vuonna 1980 kuolleet
Alenka Kejžar

Alenka Kejžar (15. helmikuuta 1979 Kranj, Slovenian ST, Jugoslavia) on slovenialainen, uransa lopettanut uimari. Kejžar on lajin moninkertainen arvokisamitalisti sekä olympiakilpailija. Kejžarin ensimmäiset olympialaiset olivat vuoden 1996 Atlantan olympialaiset. Kejžar oli 17-vuotiaana koko Slovenian joukkueen nuorin osanottaja. Kejžar osallistui 200 metrin rinta- ja sekauintiin. Sekauinnissa hän oli lopputuloksissa sijalla 19 ja rintauinnissa sijalla 20. Kejžar oli parhaiten menestynyt slovenialainen uimari kisoissa. Vuoden 2000 Sydneyn olympialaisissa Kejžarin ainoa matka oli 200 metrin sekauinti. Kejžarin isosisko, vuonna 1976 syntynyt Nataša Kejžar osallistui olympialaisissa 100 metrin sekauintiin. Alenka oli omalla matkallaan lopputuloksissa sijalla 19, Natašan sijoituksen ollessa 16. Nataša olikin sijoituksien perusteella Slovenian joukkueen paras uimari. Alenka Kejžarin viimeiset olympialaiset olivat vuoden 2004 Ateenan olympialaiset. Kejžar osallistui 200 metrin rinta- ja sekauintiin. Hän oli molemmilla matkoilla lopputuloksissa sijalla 18. Slovenian joukkueessa parhaiten menestyi kahdeksanneksi uinnut Blaž Medvešek. == Lähteet == * === Viitteet === Luokka: Slovenialaiset uimarit Luokka: Vuonna 1979 syntyneet Luokka: Elävät henkilöt
Timothy Fosu-Mensah

Timothy Fosu-Mensah (s. 2. tammikuuta 1998 Amsterdam) on alankomaalainen jalkapalloilija, joka edustaa Saksan Bundesliigassa pelaavaa Bayer 04 Leverkusenia. Aiemmin hän pelasi Englannissa Manchester Unitedissa ja kausina 2017–2019 muissa seuroissa lainalla. Oikeajalkainen Fosu-Mensah on pelipaikaltaan puolustava keskikenttäpelaaja ja puolustaja. Ghanalaisia sukujuuria omaava Fosu-Mensah siirtyi Manchester Unitediin vuonna 2014 Ajaxista. Hän teki debyyttinsä seuran edustusjoukkueen paidassa Valioliigassa tammikuussa 2016 tullen vaihdosta kentälle Arsenalia vastaan.http://www.mirror.co.uk/sport/football/news/who-timothy-fosu-mensah- you-7458111 Vuonna 2017 Fosu-Mensah siirtyi vuoden mittaisella lainasopimuksella Crystal Palaceen. Kauden 2018–2019 hän pelasi lainasopimuksella Fulhamissa. Hän pelasi Valioliigassa 49 ottelua, joista 16 ottelua Manchester Unitedin joukkueessa, 21 Crystal Palacessa ja 12 ottelua Fulhamissa. Tammikuussa 2021 Fosu-Mensah siirtyi saksalaisseura Bayer Leverkuseniin. Hän pelasi kevätkauden aikana kuusi bundesliigaottelua. Vuoden 2023 loppuun mennessä hän on pelannut 23 bundesliigaottelussa, mutta ollut vain kerran avauskokoonpanossa. Mestarien liigassa Fosu-Mensah on pelannut kaksi ottelua Manchester Unitedin joukkueessa kaudella 2020–2021 sekä kolme ottelua Bayer Leverkusenissa kaudella 2022–2023. Eurooppa-liigassa hän on pelannut Unitedissa yhteensä kuusi ottelua kahdella eri kaudella ja Leverkusenissa kolme ottelua niin ikään kahdella eri kaudella. Fosu-Mensah on edustanut Alankomaita nuorten maajoukkuetasolla. Alankomaiden A-maajoukkueessa hän pelasi ensimmäisen kerran elokuussa 2017 MM-karsintaottelussa Ranskaa vastaan. == Lähteet == Luokka:Alankomaalaiset jalkapalloilijat Luokka:Vuonna 1998 syntyneet Luokka:Elävät henkilöt
James Weir

James Michael Weir (s. 4. elokuuta 1995 Preston) on englantilainen jalkapalloilija, joka edustaa Valioliigassa pelaavaa Manchester Unitedia. Pelipaikaltaan Weir on keskikenttäpelaaja. Weir siirtyi Manchester Unitediin vuonna 2011 kotikaupunkinsa Preston North Endistä. Hän on toiminut Unitedin alle 21-vuotiaiden joukkueen kapteenina.http://heavy.com/sports/2016/01/james- weir-manchester-united-age-bio-stats-u21-man-u-newcastle/ Weir debytoi seuran edustusjoukkueen paidassa Valioliigassa helmikuussa 2016 Arsenalia vastaan tullen vaihdosta kentälle.http://www.manutd.com/en/Players-And-Staff/First- Team/James-Weir.aspx Weir on edustanut Englantia alle 18- ja alle 19-vuotiaissa. == Lähteet == Luokka:Englantilaiset jalkapalloilijat Luokka:Vuonna 1995 syntyneet Luokka:Elävät henkilöt
Ellinor Ivalo

Ellinor Ivalo (o.s. Wickström (30. maaliskuuta 1875 Jyväskylä – 25. lokakuuta 1957) oli suomalainen kotiteollisuuden ja käsityötaidon edistäjä, joka vaikutti lukuisissa järjestötehtävissä.Kuka kukin oli 1954. Wikisource. == Elämä == Ivalon vanhemmat olivat kauppias Karl Wilhelm Viktor Wickström ja Hjelmina Eugenie Sofia Koskelin. Hänen puolisonsa oli vuodesta 1898 professori Santeri Ivalo ja heidän poikansa suurlähettiläs Asko Ivalo. Hän kävi tyttökoulun ja valmistui jatko-opistosta 1996 ja Taideteollisesta keskuskoulusta 1906. Hän teki opintomatkan Italiaan 1908–1909 ja Tanskaan 1914.Kuka kukin on 1954. Project Runeberg. Ivalo toimi SOK:n ompelimon ja trikootehtaan mallien neuvontatoimessa 1920–1934. Hänellä oli lukuisia luottamustoimia. Hän oli Helsingin nuorsuomalaisen naisklubin puheenjohtaja 1904–1920, Suomen käsityönopettajaliiton johtokunnan jäsen 1906–1912, Suomen Käsityön Ystävien puheenjohtaja 1912–1919, Suomen kotiteollisuusvaltuuskunnan jäsen 1913–1931, varapuheenjohtaja 1913–1930, Kotiteollisuus oy Pirtin perustaja ja johtokunnan jäsen vuodesta 1914, puheenjohtaja vuodesta 1916, varapuheenjohtaja 1936, Suomen Naisten Kansallisliiton perustaja ja varapuheenjohtaja 1911–1921, Helsingin käsityönopettajaopiston johtokunnan jäsen 1909–1957, puheenjohtaja 1926–1957, Suomen taideteollisuusyhdistyksen hallintoneuvoston jäsen vuodesta 1917. Hän oli yksi Mannerheimin Lastensuojeluliiton perustajiaMannerheimin Lastensuojeluliiton alku. Ylppö.fi. ja hallintoneuvoston jäsen vuodesta 1920, Helsingin osuuskaupan hallintoneuvoston jäsen 1920–1924, johtokunnan jäsen 1924–1943, Ornamon perustaja ja johtokunnan jäsen, Helsingin kaupungin ammattiopetuslaitoksen johtokunnan jäsen 1924–1947, Mannerheimliiton liittoneuvoston varapuheenjohtaja 1952, Suomalais-puolaisen yhdistyksen varapuheenjohtaja 1928–1935, Helsingin Lyceumklubin perustajia ja johtokunnan jäsen 1932–1957. Ivalo oli Suomen kirjailijaliiton kunniajäsen. == Lähteet == == Aiheesta muualla == * Ellinor Ivalo : Pitseistä, Helsingin Sanomat, 06.01.1935, nro 5, s. 25, Kansalliskirjaston digitaaliset aineistot * Ellinor Ivalo : Seraljin muurien sisällä, Helsingin Sanomat, 03.04.1938, nro 90, s. 33, Kansalliskirjaston digitaaliset aineistot Luokka:Suomalaiset järjestöjohtajat Luokka:Kotitalouden edistäjät Luokka:Vuonna 1875 syntyneet Luokka:Vuonna 1957 kuolleet
Sonic Pump Studios

Sonic Pump Studios on vuonna 2000 perustettu äänitysstudio, joka sijaitsee Helsingin Kalasatamassa. Studioon kuuluu kolme tarkkaamoa soittotiloineen. Sonic Pump työllistää runsaat kymmenen henkilöä, joihin lukeutuvat muun muassa Nino Laurenne, Sampo Haapaniemi, Mikko Pohjola, Tuomo Prättälä ja Teemu Mäntysaari. == Lähteet == == Aiheesta muualla == * Kotisivu Luokka:Suomalaiset musiikkistudiot
Izidor Šušteršič

Izidor Šušteršič (18. helmikuuta 1977 Ljubljana, Slovenian ST, Jugoslavia) on slovenialainen, uransa lopettanut lumilautailija. Šušteršič kilpaili olympialaisissa kolmesti ja MM-kilpailuissa neljästi. Šušteršič debytoi olympialaisissa vuonna 2006 Torinon olympialaisissa. Šušteršič osallistui parisuurpujotteluun, jossa hän oli lopputuloksissa sijalla 21. Šušteršič oli nelihenkisen joukkueen toiseksi heikoin kilpailija (Dejan Košir kuudes ; Rok Flander seitsemäs ; Tomaž Knafelj 33.). Vuonna 2010 Vancouverin olympialaisissa Šušteršič kilpaili jälleen parisuurpujottelussa. Hän oli 33-vuotiaana Slovenian lumilautailujoukkueen vanhin kilpailija. Šušteršič oli lajinsa lopputuloksissa sijalla 25, ollen huonoin sloveeni (Žan Košir kuudes ; Flander kahdeksas ; Rok Marguč 23.). Šušteršič osallistui vuoden 2014 Sotšin olympialaisissa sekä paripujotteluun että parisuurpujotteluun. Šušteršič oli 37-vuotiaana jälleen Slovenian lumilautailujoukkueen vanhin kilpailija. Parisuurpujottelussa hän oli lopputuloksissa 21, paripujottelussa hänet hylättiin. Näin ollen hän oli lajeissaan heikoiten menestenyt sloveeni. Lumilautailun MM-kilpailuihin Šušteršič on osallistunut vuosina 2005, 2007, 2009 ja 2011. Paras tulos on kahdeksas sija vuoden 2007 parisuurpujottelussa. Lumilautailun maailmancupissa hän on ollut osakilpailun neljäs kolmesti ja kymmenen parhaan joukossa yhteensä kahdeksan kertaa. == Lähteet == * * === Viitteet === Luokka: Slovenialaiset lumilautailijat Luokka: Vuonna 1977 syntyneet Luokka: Elävät henkilöt
Shirō Ishii

Shirō Ishii (; 25. kesäkuuta 1892 Shibayama, Japanin keisarikunta – 9. lokakuuta 1959 Tokio, Japani) oli keisarillisen Japanin armeijan mikrobiologi ja lääkintäupseeri toisen maailmansodan aikana. Hän johti lukuisia sotarikoksia tehnyttä tutkimusryhmä Yksikkö 731:ä. Häntä kutsutaan joskus ”Japanin Mengeleksi”, sotarikoksiin syyllistyneen natsilääkäri Josef Mengelen mukaan. == Varhaiset vaiheet == Shirō aloitti lääketieteen opiskelut Kioton yliopistossa vuonna 1916. Hän oli kiinnostunut bakteriologiasta alusta alkaen. Valmistuttuaan 1920 hän liittyi armeijaan ja ylennettiin luutnantiksi 1922. Hän edisti biologisten aseiden kehittämistä. Hän väitteli tohtoriksi 1927. Hänen ohjaajansa Ren Kimuran mukaan Shirō oli luonteeltaan ajattelematon, röyhkeä ja mahtipontinen opiskelija, joka teki tutkimustyönsä usein öiseen aikaan. Vuonna 1928 Shirō lähetettiin Eurooppaan tutustumaan sotalääketieteeseen. Opintomatkan salaisena tavoitteena oli päästä selville siitä, kuinka pitkällä Euroopassa oltiin biologisten aseiden kehittämisessä.Chauhan s. 184-189 Matkallaan hän osoitti suurta mielenkiintoa myös taistelukaasuihin ja kemialliseen sodankäyntiin. == Yksikkö 731 == Vuonna 1932 Shirō asetettiin johtamaan peitenimen mukaan epidemioita tutkivaa laboratoriota, joka todellisuudessa omistautui tutkimaan lähinnä kemiallisten ja biologisten aseiden kehittämistä. Shirō siirsi laboratorionsa Japanin valtaamaan Mantšuriaan, jossa hän aloitti ihmisillä tehdyt kokeensa, joita hän jatkoi aina sodan loppuun asti. Yksikkö 731 perustettiin Harbinissa 1935. Shirōn johdolla yksikkö kehitti muun muassa räjähteitä, joiden tarkoitus oli levittää haitallisia bakteereja. Näitä räjähteitä testattiin sotavangeilla. Yksikkö tutki myös bakteerien levittämistä kirppujen avulla. == Sodan jälkeen == Japanin antauduttua Shirō yritti lavastaa oman kuolemansa kotipaikkakunnallaan tekohautajaisia ja tekaistua kuolinilmoitusta käyttäen. Yhdysvaltain tiedustelupalvelu oli kuitenkin tiennyt hänestä jo ennen sodan loppumista ja oli kiinnostunut Shirōn tutkimuksista ja tuloksista. Hän tajusi, ettei voi välttää oikeudenkäyntiä ja antautui liittoutuneille. Kuulusteluissa hän kuitenkin peitteli ja salasi omat sekä yksikkönsä tekemät ihmiskokeet. Tutkintavankeusaikanaan Shirō onnistui neuvottelemaan itselleen syytesuojan sotarikosoikeudenkäynneistä, eikä häntä koskaan syytetty tai tuomittu oikeudessa sodan aikana tekemistään julmuuksista. Vapauduttuaan hän työskenteli siviiliammateissa, joskin hänellä oli vaikeuksia löytää pysyvä työpaikka. Shirō Ishii kuoli 67-vuotiaana kurkkusyöpään Tokiossa 1959.Chauhan s. 189-190 == Lähteet == * === Viitteet === == Aiheesta muualla == * Yksikkö 731:sta kertova verkkosivusto Luokka:Japanilaiset joukkomurhaajat Luokka:Japanilaiset kenraalit Luokka:Japanilaiset lääkärit Luokka:Vuonna 1892 syntyneet Luokka:Vuonna 1959 kuolleet
Matti Kota

Väinö Matti Juhani Kota (s. 12. kesäkuuta 1939 Viipuri) on suomalainen Tampereella asuva taiteilija ja kuvittaja. Viipurissa opettajien Väinö Kota ja Aino Jyrkinen perheeseen syntynyt Kota valmistui Taideteollisesta korkeakoulusta lavastajaksi vuonna 1965, mutta toimi kuitenkin ensin kenkäsuunnittelijana ja sitten vapaana taiteilijana. Lastenkirjojen kuvittajaksi hän ryhtyi vasta yli 40-vuotiaana, Titvi Ikäheimon teoksen Hiiren häät (1981) kuvittamisen myötä. Hän on kuvittanut muun muassa Kaarina Helakisan, Elina Karjalaisen, Ulla-Maija Aaltosen ja Marja-Leena Mikkolan teoksia. Kota on myös opettanut kirjagrafiikkaa Lahden muotoiluinstituutissa. Vuonna 1983 hän ryhtyi piirtämään Kotiliesi-lehteen kissa Toti Toropaisen seikkailuja, Elina Karjalaisen riimien mukaan. Kota on julkaissut itse teoksen Puutarhan kätköissä (1999). Rudolf Koivu -palkinto myönnettiin Kodalle vuonna 1982 teoksesta Hiiren häät. Leipzigin kirjamessujen hopeamitalin Kota sai samana vuonna. Kota on naimisissa vuodesta 1965 tekstiilisuunnitelija Marja Liisa Helena Vilkin kanssa. ==Lähteet== Luokka: Suomalaiset kuvittajat Luokka: Suomalaiset taidemaalarit Luokka: Suomalaiset lasten- ja nuortenkirjailijat Luokka: Suomalaiset opettajat Luokka: Vuonna 1939 syntyneet Luokka: Elävät henkilöt
Sammatinlampi (Parkano)

Sammatinlampi on Pirkanmaalla Parkanossa Jaakkolankylässä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Sammatinlampi on osa Sammatinjoen valuma-aluetta. == Maantietoa == Lammen pituus on 250 metriä, leveys 100 metriä ja sen pinta-ala on 1,9 hehtaaria. Se sijaitsee kolme kilometriä koilliseen Jaakkolankylästä. Siihen laskee kolme suo-ojaa. Aikaisemmin Sammatinjoki virtasi lammen läpi, mutta nykyään joen uoma on siirretty ohittamaan lampi 80 metriä ylempää. Siksi lammesta yhtyy jokeen kaksi entistä joen uomaa. Rantaviivan pituus on 550 metriä, josta itärannat ovat avosuota. Lammen eteläpäässä sijaitsee vapaa-ajan asunto, jolle johtaa tie Katinperälle kulkevalta yhdystieltä 13355. == Historiaa == Vanhassa Parkanon pitäjänkartassa 1800-luvulta joki virtasi ”Sammattilammen” kautta. Lampi oli autio ja lähin maatalo ”Sammatti” sijaitsi puoli kilometriä lännempänä. Lammen pohjoisosa oli raivattu niityksi, jonka omisti Jaakkolan talo. Vuoden 1959 painetussa peruskartassa joen uoman oikaisu-uoma oli jo piirretty näkyviin. == Lähteet == Luokka:Sammatinjoen valuma-alue Luokka:Parkanon järvet
Pasir Ris

thumb|right|300px|Asuintaloja Pasir Risissä Pasir Ris ( tai 白沙, ) on yksi Singaporen alueista (). Se sijaitsee Itäisellä suuralueella Koillis- Singaporessa. Pasir Ris rajoittuu lännessä Punggoliin, etelässä Paya Lebariin ja Tampinesiin, idässä Changi ja pohjoisessa Johorensalmeen. Pasir Ris tarkoittaa malaijikielessä valkoista hiekkaa. Pasir Ris on erityisesti lapsiperheiden suosima asuinalue. Pasir Risin asukasluku vuoden 2010 väestölaskennassa oli 133 863 ja vuoden 2015 ennusteessa 139 890\. Alueen pinta-ala on 15,02 km2. ==Aluejako== Pasir Ris jaetaan kahdeksaan osa- alueeseen (). Nimi Väkiluku (ennuste 2015) Pinta-ala [km2] Flora Drive 12 950 1,0 Loyang East 2 190 0,92 Loyang West 200 2,09 Pasir Ris Central 25 730 1,51 Pasir Ris Drive 59 480 1,66 Pasir Ris Park 2 980 1,67 Pasir Ris Wafer Fab Park 20 4,59 Pasir Ris West 36 330 1,58 Tiedosto:Pasir ris town.jpg Tiedosto:Pasir ris beach.jpg|Pasir Risin ranta ==Lähteet== == Aiheesta muualla == Luokka:Singaporen alueet
Paya Lebar

thumb|right|300px|Kuva Paya Lebarista Paya Lebar (, ) on yksi Singaporen alueista (). Se sijaitsee Itäisellä suuralueella Itä-Singaporessa. Paya Lebar rajoittuu lännessä Hougangiin ja Sengkangiin, pohjoisessa Pasir Risiin, idässä Tampinesiin ja etelässä Bedokiin. Alueella sijaitsee Paya Lebarin lentokenttä. Alueelle rakennetaan paljon uusia rakennuksia. Paya Lebar tarkoittaa malaijikielessä laajaa suota. Ennen brittien saapumista alueelle, siellä kasvatettiin paljon sikoja ja kanoja. Paya Lebarin asukasluku vuoden 2010 väestölaskennassa on vuoden 2015 ennusteessa 40. Alueen pinta-ala on 11,69 km2. ==Aluejako== Paya Lebar jaetaan viiteen osa-alueeseen (). Nimi Väkiluku (ennuste 2015) Pinta-ala [km2] Airport Road 0,5 Paya Lebar East 10 2,26 Paya Lebar North 20 1,28 Paya Lebar West 0,62 Plab 7,03 ==Lähteet== Luokka:Singaporen alueet
Changi Bay

Changi Bay () on yksi Singaporen alueista (). Se sijaitsee Itäisellä suuralueella Kaakkois-Singaporessa. Changi Bay rajoittuu Changiin länsipuolella, muuten aluetta ympäröi Singaporensalmi. Alueella on Singaporen laivastotukikohta. Changi Bayssa ei ole asukkaita vuoden 2010 laskennassa tai vuoden 2015 ennusteessa. Alueen pinta-ala on 1,7 km2. Changi Bay jaetaan yhteen osa-alueeseen () Changi Bayhin. ==Lähteet== Luokka:Singaporen alueet
Saaresjärvi (Parkano, Sammatti)

Saaresjärvi on Pirkanmaalla Parkanossa Jaakkolankylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Saaresjärvi on osa Sammatinjoen valuma-aluetta. == Maantietoa == Järven pituus on 450 metriä, leveys 450 metriä ja sen pinta-ala on 11 hehtaaria. Se sijaitsee noin kuusi kilometriä Jaakkolankylästä ja Karttiperän tien puolivälissä. Järven ympäristössä metsämaat ja suot vuorottelevat. Suot on ojitettu ja Saaresjärveen laskeekin kolme laaja-alaista suo-ojaa sekä suurempi Haarainluoma. Se on Lylyjärven laskujoki, jota kutsuttiin aiemmin nimellä Lylyjoki , ja joka kerää ojitettyjen soiden ja Lylynevan turvetuotantoalueen kuivatusojien vettä laajalta alueelta. Järven laskuoja yhtyy Peräjärven laskuojan Peräjärvenjoen kanssa johto-ojaksi, joka laskee Jaakkolanjärveen. Rantaviivan pituus on 1,7 kilometriä. Lähes kaikki Saaresjärven rannat ovat metsäistä suota tai jopa avosuota. Rantavyöhykkeen taakse on rakennettu kaksi vapaa-ajan asuntoa sekä kota. Kodan kautta kulkee polku, joka johtaa lounaaseen Parkanon seurakunnan leirikeskukseen Poikkeusjärvelle. Asunnoille johtaa tiet yhdystieltä 13355. == Vedenlaatu == Järven vedenlaatua on tutkittu ainakin kerran tammikuussa 1994, jolloin järvessä oli 0,40 metriä jäätä. Mittausten mukaan veden hapen kyllästysaste oli päällysvedessä metrin syvyydessä 46% eli 6,5 mg/l (milligrammaa litrassa) ja 2,5 metrin syvyydessä alusvedessä vesi oli hapetonta. Veden kokonaisfosforipitoisuus oli päällysvedessä 29 µg/l (mikrogrammaa litrassa) ja alusvedessä 140 µg/l. Vastaavasti kokonaistyppipitoisuudet olivat 690 µg/l ja 1500 µg/l. Näkösyvyys oli 0,7 metriä ja sameus päällysvedessä 2,7 FNU ja alusvedessä 22 FNU. Veden happamuusarvot (pH) olivat 5,5 ja 6,0. Happikadon seurauksen järvenpohjasta on liuennut veteen runsaasti ravinteita, joita eliöt alkoivat keväällä hyödyntää. Siksi vesi oli pohjan tuntumassa sameaa. Mittausarvojen perusteella voisi ajatella Saaresjärven olevan hapan ja rehevöitynyt järvi. == Historiaa == Myös Jaakkolankylässä oleva Jaakkolanjärvi on ollut nimeltään ”Saaresjärvi”. Nimi johtunee sen rannalla sijainneesta maatalosta nimeltään ”Saares”. Vanhassa painetussa peruskartassa vuodelta 1959 Saaresjärvi oli luonnontilassa lukuun ottamatta kahta kaivettua suo-ojaa. Yksi suo-ojista oli luontainen. Saaresjärven laskuojan yhtymäkohdassa Peräjärvenjokeen oli raivattu peltomaata, joka on nykyään metsittynyt. Itse Saaresjärvi oli tuolloin autio. == Lähteet == Luokka:Sammatinjoen valuma-alue Luokka:Parkanon järvet
Tsaarin kuriiri

Tsaarin kuriiri (ransk. alkuteos Michel Strogoff) on Jules Vernen vuonna 1876 julkaistu historiallinen seikkailuromaani. Kirjan pohjalta on tehty myös useita elokuvia ja ainakin kaksi televisiosarjaa. Kirja ilmestyi suomeksi vuonna 1912 ilman suomentajan nimeä nimellä Tsaarin sanansaattaja, ja sen kustansi Isak Julin. 1927 se ilmestyi Valfrid Hedmanin suomentamana ja Kariston kustantamana. Martta Tynnin "hieman lyhennetty" suomennoksen julkaisi WSOY 1955. Neljännen suomennoksen on tehnyt Pentti Kähkönen, ja se ilmestyi vuonna 1983 WSOY:n kustannuksella. Tässä laitoksessa Tsaarin kuriiri ja Kavaltajan loppu on julkaistu yhteispainoksena..Finna.fi == Juonitiivistelmä == Tsaarin kuriirin tapahtumat sijoittuvat 1800-luvun Venäjälle. Kirja kertoo Mikael Strogoffista, jonka pitää viedä Moskovasta tsaarin viesti suuriruhtinaalle Irkutskiin toiselle puolelle maata. Kuriirilla on edessään vaarallinen tuhansien kilometrien matka, joka kulkee Siperian sota-alueiden läpi. Vastassaan Strogoffilla on myös venäläiset pettänyt kiero Ivan Ogareff. Tarinassa esiintyy myös kaksi eurooppalaista lehtimiestä, jotka kulkevat juonessa taustalla koko kirjan ajan. Tsaarin kuriiri Strogoffin tarinan jälkimmäinen osa on julkaistu suomeksi nimellä Kavaltajan loppu. ==Elokuvaversiot== * Tsaarin kuriiri (1975) (minisarja; Michel Strogoff) * Strogoff (1970) (Michel Strogoff) * Tsaarin kuriiri(1956) (Michel Strogoff) * Michel Strogoff (1926) * Michele Strogoff - Il corriere dello zar (1999) (televisioelokuva; Michel Strogoff) * Michel Strogoff (1937) * Michel Strogoff (1997) (minisarja) * Michel Strogoff (1936) == Lähteet == Luokka:Vuoden 1876 kirjat Luokka:Jules Vernen romaanit Luokka:Seikkailuromaanit
Henrik Erland Salonen

Henrik Erland Salonen (4. toukokuuta 1871 Hattula – 20. lokakuuta 1943 Punkaharju)Kuolinilmoitus, Työnjohtaja Henrik Erland Salonen, Uusi Suomi, 1943, No 292, sivu 3, julkaistu 29.10.1943 oli suomalainen koristemaalari.Helsingin kaupungnmuseo : Esplanadin Kappeli; Eteläesplanadi 1; Helsinki (Finna) Salonen valmistui Suomen Taideyhdistyksen piirustuskoulusta ja hän maalasi rakennusten katto- ja seinäfreskoja eri puolille Helsinkiä. Salonen maalasi muun muassa Ravintola Kappelin kellarin Helsinki-aiheisen panoraamaseinämaalauksen sekä NMKY:n salin kattomaalaukset. Salonen oli maalarin opissa ollessaan kirjoilla HämeenlinnassaHämeen Sanomat, 1893, No 24, sivu 2, julkaistu 28.2.1893 ja myöhemmin Viipurissa, jossa avioitui vuonna 1900 Ida Emilia Lindroosin kanssa.Kirkollisia ilmoituksia: Viipurin kaupungissa: Vihittyjä: maal. Henrik Erland Salonen ja neiti Ida Emilia Lindroos, Viipuri, 1900, No 106A, sivu 1, julkaistu 10.6.1900. Salonen on haudattu Viipurin Ristimäen hautausmaalle. == Lähteet == Luokka:Suomalaiset maalarimestarit ja koristemaalarit Luokka:Vuonna 1871 syntyneet Luokka:Vuonna 1943 kuolleet
Rakel Jalas

Rakel Jalas (o.s. Hallamaa, ent. Häyrén; 28. syyskuuta 1892 Mäntsälä – 23. elokuuta 1955 HelsinkiRakel Jalaksen muistokirjoitus Helsingin Sanomissa 25.8.1955. (Maksullinen linkki.)) oli suomalainen lääkäri ja kansanedustaja. Hän toimi kansanedustajana 1948–1951 edustaen kokoomusta. Hänelle myönnettiin lääkintöneuvoksen arvonimi 1952.Kuka kukin oli. WikisourceKuka kukin on 1954, s. 273. Jalaksen vanhemmat olivat tilanomistaja Hugo Pietari Hallamaa (ent. Häyrén) ja Amanda Karolina Törnström. Hänen puolisonsa oli vuodesta 1919 filosofian maisteri Arvo Emanuel Jalas (k. 1943). Professori Jaakko Jalas oli heidän poikansa. Jalas valmistui ylioppilaaksi 1910, lääketieteen kandidaatiksi 1915 ja lisensiaatiksi 1922. Hän teki opintomatkoja useisiin Euroopan maihin 1930- ja 1940-luvulla. Hän työskenteli Lapinlahden sairaalan avustavana lääkärinä 1928–1930 ja oli sosiaaliministeriön lääkäri ja köyhäinhoidon apulaistarkastaja 1929–1936, sosiaaliministeriön huoltoasiainosaston lääkäri 1937–1955, Lahdentaan parantolan lääkäri 1925–1933, yksityinen lääkäri Helsingissä 1928–1955 (hermo- ja mielitaudit), Yhteiskunnallisen korkeakoulun opettaja 1942–1945. Jalas oli useissa luottamustehtävissä, kuten Suomen psykiatris-neurologisen yhdistyksen sihteeri 1929–1937, Sielunterveysseuran johtokunnan jäsen 1931–1935, Turvan alkoholistiparantolan johtokunnan jäsen 1931–1937, Suomen naisten kansallisliiton siveellisyyskomitean puheenjohtaja 1935–1946, Invalidisäätiön hallituksen ja johtokunnan puheenjohtaja 1940–1955, Väestöliiton hallituksen jäsen 1941–1955, Huoltajan toimituksen jäsen 1931–1951, puheenjohtaja 1951–1955. == Lähteet == == Aiheesta muualla == * Luokka:Kansanedustajat Luokka:Kansallisen Kokoomuksen poliitikot Luokka:Uudenmaan vaalipiiri Luokka:Suomalaiset lääkärit Luokka:Vuonna 1892 syntyneet Luokka:Vuonna 1955 kuolleet
Suria KLCC

Suria KLCC on ostoskeskus Malesian pääkaupungissa Kuala Lumpurissa. Ostoskeskus sijaitsee Kuala Lumpurin maamerkin Petronasin kaksoistornien yhteydessä. Ostoskeskus on avattu vuonna 1998, ja siellä vierailee päivittäin 100 000 ihmistä. Suria KLCC ja hieman uudempi ostoskeskus Pavilion ovat turistien keskuudessa kaupungin suosituimmat ostoskeskukset. thumb|Suria KLCC sisältä. == Lähteet == Luokka:Kuala Lumpur
Ollin oppivuodet

Ollin oppivuodet on Anni Swanin kirjoittama nuortenkirja, joka ilmestyi vuonna 1919. Kirjasta on vuonna 1920 kuvattu samanniminen mykkäelokuva Ollin oppivuodet. Romaani kirjoitettiin alun perin Anni Swanin pojalle Anterolle, jota koulunkäynti ei kiinnostanut. ==Viitteet== Luokka:Anni Swanin teokset Luokka:Suomalaiset lastenkirjat Luokka:Vuoden 1919 kirjat
Surigao del Norte

Surigao del Norte on Filippiinien Caragan alueella sijaitseva provinssi. Sen pääkaupunki on Surigao City. Se muodostuu Siarcaon ja Bucas Granden saarista sekä Mindanaon saaren pohjoiskärjestä. Mindanaolla provinssin naapureita ovat sen eteläpuolella Agusan del Norte sekä Surigao del Sur. Sen väkiluku vuoden 2010 väestönlaskennassa oli 442 588. == Lähteet == == Aiheesta muualla == Luokka:Filippiinien provinssit
Surigao del Sur

Surigao del Sur on Filippiinien Caragan alueella sijaitseva provinssi. Sen pääkaupunki on Tandag. Sen naapureita ovat etelässä Davao Oriental, lännessä Agusan del Norte ja Agusan del Sur ja pohjoisessa Surigao del Norte. Idässä se rajoittuu Filippiinienmereen. Sen väkiluku vuoden 2010 väestönlaskennassa oli 561 219. == Lähteet == == Aiheesta muualla == Luokka:Filippiinien provinssit
Ilona Jalava

Ilona Jalava, vuoteen 1906 Almberg, (27. tammikuuta 1878 Helsinki – 21. helmikuuta 1960) oli suomalainen tekstiilitaiteilija.Kuka kukin oli, Wikisource Jalavan vanhemmat olivat lehtori Antti Jalava ja Alma Sofia Floman. Jalava kävi tyttökoulun, opiskeli Ateneumissa ja Helsingin käsityöopistossa. Hän työskenteli tekstiilitaiteilijana ja oli Helsingin käsityönopettajaopiston ja Kotiteollisuusliike Tellervon johtokunnan jäsen. Hän julkaisi isänsä elämäkerran. Jalava oli tiettävästi ensimmäinen suomalainen Ilona-nimen kantaja. ==Julkaisut== * Antti Jalava, tavallisen miehen tarina, WSOY, 1948. ==Kirjallisuutta== * Kolme naista, kolme kohtaloa : Aino Kallaksen kirjeenvaihtoa Ilona Jalavan ja Helmi Krohnin kanssa vuosina 1884–1913. toim. Riitta Kallas. Suomalaisen kirjallisuuden seura, 1988 Sarja: Suomalaisen Kirjallisuuden Seuran toimituksia 485, 0355-1768; ISBN 951-717-520-5 * Kolme naista, kolme kohtaloa : Aino Kallaksen kirjeenvaihtoa Ilona Jalavan ja Helmi Krohnin kanssa vuosina 1914–1955. toim. Riitta Kallas. Suomalaisen kirjallisuuden seura, 1989 Sarja: Suomalaisen Kirjallisuuden Seuran toimituksia 509, 0355-1768; ISBN 951-717-576-0 == Lähteet == Luokka:Suomalaiset tekstiilitaiteilijat Luokka:Vuonna 1878 syntyneet Luokka:Vuonna 1960 kuolleet
Pavilion Kuala Lumpur

Pavilion on kauppakeskus Malesian pääkaupungissa Kuala Lumpurissa, Bukit Bintangin alueella. Kauppakeskus on avattu vuonna 2007. == Lähteet == Luokka:Kauppakeskukset Luokka:Malesian rakennukset ja rakennelmat Luokka:Kuala Lumpur
Tarlac

Tarlac on Filippiinien Keski-Luzonin alueella sijaitseva provinssi. Sen pääkaupunki on Tarlac. Sen naapureita ovat pohjoisessa Pangasinan, idässä Nueva Ecija, etelässä Pampanga ja lännessä Zambales. Sen väkiluku vuoden 2010 väestönlaskennassa oli 1 273 240. == Lähteet == == Aiheesta muualla == Luokka:Filippiinien provinssit
Tawi-Tawi

Tawi-Tawi on Filippiinien Mindanaon autonomisella muslimialueella sijaitseva provinssi. Sen pääkaupungit ovat Bongao (de facto) ja Panglima Sugala (de jure). Se muodostuu Tawitawin saaresta ja 106 pienemmästä saaresta. Sen väkiluku vuoden 2010 väestönlaskennassa oli 366 550. == Lähteet == == Aiheesta muualla == Luokka:Filippiinien provinssit
Zambales

Zambales on Filippiinien Keski-Luzonin alueella sijaitseva provinssi. Sen pääkaupunki on Iba. Sen naapureita ovat pohjoisessa Pangasinan, idässä Tarlac ja Pampanga ja etelässä Bataan. Lännessä se rajoittuu Etelä-Kiinan mereen. Sen väkiluku vuoden 2010 väestönlaskennassa oli 534 443. == Lähteet == == Aiheesta muualla == Luokka:Filippiinien provinssit
Zamboanga del Norte

Zamboanga del Norte on Filippiinien Zamboangan niemimaan alueella sijaitseva provinssi. Sen pääkaupunki on Dipolog. Sen naapureita ovat idässä Misamis Occidental ja etelässä Zamboanga del Sur ja Zamboanga Sibugay. Sen väkiluku vuoden 2010 väestönlaskennassa oli 957 997. == Lähteet == == Aiheesta muualla == Luokka:Filippiinien provinssit
Zamboanga del Sur

Zamboanga del Sur on Filippiinien Zamboangan niemimaan alueella sijaitseva provinssi. Sen pääkaupunki on Pagadian. Sen naapureita ovat pohjoisessa Zamboanga del Norte, koillisessa Misamis Occidental, idässä Lanao del Norte ja lännessä Zamboanga Sibugay. Sen väkiluku vuoden 2010 väestönlaskennassa oli 959 685. == Lähteet == == Aiheesta muualla == Luokka:Filippiinien provinssit
Zamboanga Sibugay

Zamboanga Sibugay on Filippiinien Zamboangan niemimaan alueella sijaitseva provinssi. Sen pääkaupunki on Ipil. Sen naapureita ovat pohjoisessa Zamboanga del Norte, idässä Zamboanga del Sur ja lounaassa Zamboanga City. Sen väkiluku vuoden 2010 väestönlaskennassa oli 584 685. == Lähteet == == Aiheesta muualla == Luokka:Filippiinien provinssit
Cuepoint Records

Cuepoint Records, johon Deutsche Dance Records myös kuuluu, on saksalainen tanssimusiikkiin erikoistunut levymerkki. Sen omistavat Ralf-Oliver Müller ja Jan Wayne. Se perustettiin vuonna 1995, jolloin se aloitti vinyylilevyjen kauppana, ennen varsinaista levy-yhtiötoimintaa. Levymerkki julkaisee muun muassa handsup-, trance- ja dancecoremusiikkia. Cuepoint Recordsin tunnetuimpiin artisteihin kuuluvat mm. Jan Wayne sekä Gorgeous X. DJ Gollumin ylläpitämä Global Airbeatz oli levymerkin alaisuudessa, mutta siirtyi uusien julkaisujen osalta Zooland Recordsiin vuonna 2011. Suomessa ja muualla pohjoismaissa osan levymerkin musiikista julkaisee DJ Beat Records Scandinavia. ==Aiheesta muualla== * Cuepoint Recordsin kotisivut Luokka:Saksalaiset levy-yhtiöt